Ice-Watch Ice-Sixty Nine Coral 38mm | ★ Waterdichte Kinderhorloges | Kinderhorloges.nl
Vorige Artikel 79 van 146 Volgende Alexandra-skietery: Oorledenes se name bekend | Maroela Media
Alexandra-skietery: Oorledenes se name bekend
Die polisie in Gauteng het Donderdag die name bekendgemaak van die vyf mense wat Woensdagaand in Alexandra, noord van Johannesburg, doodgeskiet is.
Konst. Masie het vier mense by die Alexandra-polisiestasie doodgeskiet en is later tydens ŉ skietgeveg met die polisie by sy huis doodgeskiet.
Die oorledenes is geëien as Sowela Anna Nkula, die konstabel se vrou, en Stephina Semenya en Mathews Mabayi wat saam met Nkula na die polisiestasie is om ŉ klag van huishoudelike geweld aanhangig te maak. ŉ Vierde persoon, maj. Thomas Moetlo, is ook deur Masie doodgeskiet.
Masie was ŉ hofordonnans by die Alexandra-landdroshof. Hy het glo omstreeks 18:00 by die polisiestasie aangekom waarna hy die vrou, twee ander mense en die polisiemajoor doodgeskiet het. Hulle is almal op die toneel dood verklaar.
Masie het daarna van die toneel gevlug. Polisiebeamptes het Masie na sy huis gevolg waarna hy op hulle losgebrand het. Die beamptes het teruggevuur en Masie is doodgeskiet.
Passasiers spring uit bewegende bus